מפרץ אומורה

מפרץ אומורה (באנגלית:Ōmura Bay; ביפנית: 大村湾 ) הוא מפרץ בים סין המזרחי במרכז מחוז נגסאקי, יפן. גודל המפרץ כ-26 קילומטרים מצפון לדרום ו-11 קילומטרים ממזרח למערב. אורך קו החוף הוא כ-360 קילומטרים ושטח המפרץ הוא כ־320 קילומטרים רבועים (השוואה לכנרת: שטחה 169 קמ"ר ואורך קו החוף שלה כ-60 קילומטרים). שטח זה מהווה כ-8% מהשטח הכולל של המחוז. בהשוואה לגודלו, המפרץ רדוד יחסית העומק הממוצע עומד על 15 מטרים והעומק המרבי עומד על 55 מטרים. המפרץ מוקף ביבשה מכל הכיוונים, ולכן הוא מופיע במפות כימה פנימית. שני החיבורים היחידים לים סין המזרחי נמצאים בצפון מערב: במיצר הריו-Hario שרוחבו המינימלי כ-200 מטרים ומזרחה יותר מיצר האיקי-Haiki שרוחבו נע בין 10–200 מטרים. שני המיצרים הללו אינם מובילים ישירות לים הפתוח, אלא למפרץ ססבו-Sasebo Bay. בין המיצרים הריו והאיקי נמצא האי האריו (אנ'). ממערב למפרץ נמצא חצי האי Nishisonogi Peninsula, ומדרום הר קוטונו-Mount Kotonoo. בחוף המזרחי של המפרץ נמצא מישור אומורה, עליו שוכנת העיר אומורה. מדרום לעיר אומורה בתוך המפרץ נמצא האי הגדול ביותר של המפרץ שנקרא: Mishima (箕島), עליו הקימו את נמל התעופה של נגסאקי (אנ'). לשם כך, תחילה היה צורך לשטח את האי ולעצב אותו מחדש. לאורך גדת המפרץ נמצאות הערים הבאות: ססבו Kawatana, Higashisonogi, אומורה, איסהאיה, Nagayo, Togitsu, נגסאקי והסאיקאי. בהשוואה למפרץ ססבו המחובר, למפרץ אומורה ממערב. זמן הגאות והשפל במפרץ אומורה מתעכב בכ-3 שעות. עוד לפני שמפלס המים במפרץ אומורה מגיע לרמת גאות זהה למפלס מי מפרץ ססבו, מפלס המים במפרץ ססבו משנה כיוון לשפל. כתוצאה מכך, ההבדל בין גאות והשפל במפרץ אומורה הולך וקטן. כך שבזמן שטווח הגאות והשפל המרביים במפרץ ססבו הוא כ-3 מטרים, במפרץ אומורה הוא רק כ-1 מטר. 51 נהרות מ-24 מערכות מים, מאזור היקוות של 601 קמ"ר זורמים למפרץ אומורה. השפעתם של נהרות אלו, על מי הים במפרץ ניכרת בהורדת המליחות, כך שמליחות מי המפרץ מעט נמוכה ממי הים הפתוח. עם זאת, השפעתם של זרמים מים חמים הזורמים בים סין המזרחי הנעים מדרום לצפון לאורך חוף המערבי של מחוז נגסאקי קטנה מאוד על טמפרטורת מי המפרץ. לכן, טמפרטורת מי הים במפרץ יורדת בחורף לכדי 10 מעלות צלזיוס, היא נמוכה משמעותית ממי הים הפתוח. בשפכי הנהרות השפעת המים המתוקים חזקה ובאותם המקומות פני מי המפרץ עלולים לקפוא בשכבה דקה. בשל הזרימה האיטית של הגאות והשפל, חול דק ובוצה שוקעים בקרקעית המפרץ. איכות המים בפתח המפרץ למפרץ ססבו אינה רעה, אך זיהום הנגרם משפכים הפך לבעיה בחלקו המזרחי של המפרץ. עם פיתוח הביוב באזור החוף התחזית שמי המפרץ ישתפרו. בגלל הגאוגרפיה של המפרץ, מי המפרץ מתחלפים ומתערבבים בכמויות מזעריות עם מי הים. כתוצאה מכך, החיים הימיים במפרץ שונים מאלה שבים הסמוך. במפרץ נמצא בעל חיים נדיר ואנדמי מסוג פוקנה הודית, שאינו עוזב את המפרץ במהלך חייו. דולפינן אנקולי ודולפינים נפוצים עשויים לנדוד אל תוך המפרץ שלא באופן סדיר. בעל חיים מיוחד נוסף החי במי המפרץ, המאופיין לעיתים כמאובן חי - הם מיני סרטני פרסה Tachypleus tridentatus. אף על פי שהמפרץ כמעט מופרד מהים, במפרץ נתן למצוא סוגי צדפות כולל צדפות פנינים, צדפות מאכל מסוג אוסטראה, מדוזות וכ-60 מיני דגים ובעלי חיים ימיים בנוספים. פוקנה הודית דולפינן אנקולי צדפות פנינים ומאכל סרטני פרסה מדיה וקבצים בנושא מפרץ אומורה בוויקישיתוף 日本大百科全書(ニッポニカ),ブリタニカ国際大百科事典 小項目事典,百科事典マイペディア,精選版 日本国語大辞典,デジタル大辞泉,世界大百科事典 第２版, 大村湾とは, コトバンク (ביפנית) 大村湾の特徴と現状 - 　Characteristics and current status of Omura Bay, web.archive.org, ‏2012-04-04 Northern Omura Bay | Ecologically or Biologically Significant Marine Areas [MOE], www.env.go.jp מפרץ אומורה במפת גוגל Tadashi Fukumoto, Nobuhisa Kobayashi, Bottom Stratification and Water Exchange in Enclosed Bay with Narrow Entrance, Journal of Coastal Research 21, 2005-01-01, עמ' 135–145 doi: 10.2112/01137.1 大村湾にイルカはいるか？ | NCC長崎文化放送 | デジタルは5ch, web.archive.org, ‏2016-11-08 大村湾のスナメリ, web.archive.org, ‏2013-03-12 Kazumi Matsuoka "Nature and Environment of Omura Bay Ultra-Closed Sea Area" Koto no Umi "" Nagasaki Shimbun ISBN 4-931493-51-3